Tallinna uus muhamedi kalmistu

Tallinna uus muhamedi kalmistu (ka Tallinna uus tatari kalmistu) on Tallinna Liiva kalmistu osa Tallinnas Nõmme linnaosas Liiva asumis.

Muhamedi kalmistuosa pole ülejäänud kalmistust füüsiliselt eraldatud, selle moodustab vaid kompaktne kogum matusekvartaleid. Kalmistuosa asub vana osa idaosas, on T-tähe kujuline (T-tähe katus lõuna pool ja posti alumine osa põhja pool), T-tähe kõrgusega umbes 130 meetrit ja katuse laiusega umbes 155 meetrit.

Muhamedi kalmistuosa pindala on umbes 0,69 hektarit.

Hauakividel on kirjed nii araabia, ladina kui ka slaavi kirjas.

Erinevalt Liiva kalmistu muudest matusekvartalitest, kus hauad on topeltridadena peatsid koos, on muhamedi kalmistuosas kõik hauad üksikridadena ja kõikidel peatsid haua lääneosas.

Ajalugu
Kalmistu asutati 1930. aastate keskel uute linnakalmistute rajamisega. Kahest uuest linnakalmistust ainult Liiva kalmistule anti usuühingutele ka kompaktseid matusealasid, teiste seas ka muhamedi (tatari) kogukonnale. Eeldati, et pärast uue kalmistu avamist (Liiva kalmistu tervikuna 1935. aastal) lõpetatakse matmine Tallinna keskmisele muhamedi kalmistule ja edaspidi maetakse ainult uuele kalmistule.

Tegelikult oli viimane matus keskmisel kalmistul 1953. aastal ja kalmistu suleti matmisteks alles 1955. aastal. Seni oli maetud rööbiti mõlemale kalmistule. Keskmise kalmistu sulgemise eel maeti sealt mõni lahkunu ümber ka uuele kalmistule.

Kalmistu on Liiva kalmistu osana alates 1995. aastast kultuurimälestisena muinsuskaitse all.Kultuurimälestis nr 1081 "Liiva kalmistu" 

Viited

Välislingid
Kultuurimälestis nr 1081 "Liiva kalmistu" 

muhamedi
muhamedi
Kategooria:Eesti muhamedi kalmistud